CELEX: 62011CA0015
Language: bg
Date: 2012-06-21 00:00:00
Title: Дело C-15/11: Решение на Съда (четвърти състав) от 21 юни 2012 г. (преюдициално запитване от Verwaltungsgerichtshof — Австрия) — Leopold Sommer/Landesgeschäftsstelle des Arbeitsmarktservice Wien (Присъединяване на нови държави членки — Република България — Правна уредба на държава членка, обвързваща издаването на разрешението за наемане на работа на български граждани с проучване на положението на пазара на труда — Директива 2004/114/ЕО — Условия за прием на граждани на трети страни с цел образование, ученически обмен, безвъзмездно обучение или доброволческа дейност)

18.8.2012   
            
            
               BG
            
            
               Официален вестник на Европейския съюз
            
            
               C 250/4
            
         Решение на Съда (четвърти състав) от 21 юни 2012 г. (преюдициално запитване от Verwaltungsgerichtshof — Австрия) — Leopold Sommer/Landesgeschäftsstelle des Arbeitsmarktservice Wien
   (Дело C-15/11) (1)
   
   (Присъединяване на нови държави членки - Република България - Правна уредба на държава членка, обвързваща издаването на разрешението за наемане на работа на български граждани с проучване на положението на пазара на труда - Директива 2004/114/ЕО - Условия за прием на граждани на трети страни с цел образование, ученически обмен, безвъзмездно обучение или доброволческа дейност)
   2012/C 250/06
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: Leopold Sommer
   
      Ответник: Landesgeschäftsstelle des Arbeitsmarktservice Wien
   
      Предмет
   
   Преюдициално запитване — Verwaltungsgerichtshof — Тълкуване на Директива 2004/114/ЕО на Съвета от 13 декември 2004 година относно условията за прием на граждани на трети страни с цел образование, ученически обмен, безвъзмездно обучение или доброволческа дейност (OB L 375, стр. 12; Специално издание на български език, 2007 г., глава 19, том 7, стр. 94), и по-специално на член 17 от тази директива, както и на точка 1, параграф 14 от приложение VI: списък по член 20 от Протокола относно условията и договореностите за приемането на Република България и на Румъния в Европейския съюз (ОВ L 157, 2005 г., стр. 104) — Правна уредба на държава членка, обвързваща издаването на разрешението за наемане на работа на български граждани с проучване на положението на пазара на труда — Възможно прилагане на Директива 2004/114/ЕО
   
      Диспозитив
   
   
               1.
            
            
               Точка 1, параграф 14 от приложение VI към Протокола относно условията и договореностите за приемането на Република България и на Румъния в Европейския съюз трябва да се тълкува в смисъл, че с оглед на момента на настъпване на фактите по главното производство условията за достъп до пазара на труда на българските студенти не могат да бъдат по-ограничителни от тези, които са предвидени в Директива 2004/114/ЕО на Съвета от 13 декември 2004 година относно условията за прием на граждани на трети страни с цел образование, ученически обмен, безвъзмездно обучение или доброволческа дейност.
            
         
               2.
            
            
               Национално законодателство като разглежданото в главното производство предвижда по-ограничително третиране на българските граждани, отколкото предвиденото за гражданите на трети страни по силата на Директива 2004/114.
            
         
      (1)  ОВ C 113, 9.4.2011 г.